**Piirkondade konkurentsivõime tugevdamise (PKT) investeeringute toetuse Hiiu, Lääne-Viru, Pärnu, Rapla, Saare ja Võru maakondade II taotlusvoorus toetust saanud projektide nimekiri ja kontaktid**

**HIIUMAA**

Hiiu maakonnas toetatakse PKT II voorus kahte projekti ning maakond võtab kasutusele kõik maakonnale eraldatud vahendid (s.h I PKT voorus kasutamata jäänud vahendid), kokku 2,4 miljonit eurot. Toetuse tulemusel saab Hiiumaa endale uue ja atraktiivse turismiatraktsiooni, mille tulemusel pikeneb saarel turismihooaeg ning külastajatele pakutakse põnevaid tegevusi ka madalhooajal. Lisaks muutub Kärdla keskväljak inimestele atraktiivsemaks ning luuakse eeldused selleks, et linnasüdames tekiks kaasaegne keskkond ennekõike kohalikele elanikele aga ka Kärdla külalistele. Projektide toel saavad ennekõike kasu teenindus- ja turismivalkdonna ettevõtted, näiteks toitlustus- ja majutusettevõtted, kes saavad oma teenuseid ka madalhooajal aktiivselt pakkuma hakata.

Turismiprojektid:

**Tuuletorni Elamuskeskus**

Toetuse suurus 854394,40 eurot

Toetuse abil on kavas Käinasse rajada aastaringselt külastajatele avatud peresõbralik, elamuslikku ja harivat meelelahutust pakkuv ning Hiiumaad tutvustav terviklik turismiatraktsioon, elamuskeskus Tuuletorn. Kuuel korrusel asuva interaktiivse ekspositsiooni ja tegevuskeskkonna kaudu pajatatakse lugusid Hiiumaast- inspireerivast loodusest ja kultuuripärandist.

Kontaktisik: Tiivi Lipp, tiivi.lipp@kaina.hiiumaa.ee

Linnasüdamed:

**Kärdla Keskväljaku ümberehitamine**

Toetuse suurus 1 580 299,60 eurot

Toetuse abil on kavas ehitada ümber Kärdla keskväljak ning muuta keskväljak inimestele ja ettevõtlusele atraktiivsemaks. Projekti raames kujundatakse ümber liikluslahendused, väljakule lisatakse lipuväljaku funktsioon, väljaku keskele tehakse pergalo, mänguväljak, veesilm koos purskkaevuga, rohealad ning talvisel ajal ka uisuväljak.

Kontaktisik: Monika Pihlak, e-post: monika@hiiuvald.ee, tel: 4636093

**LÄÄNE-VIRUMAA**

Lääne-Virumaal toetatakse kokku kahte turismivalkdonna projekti, ühte linnasüdame projekti ning ühte keskus-tagamaa ühendust kogusummas 6,7 miljonit eurot. Lisaks on osalise rahastusettepaneku saanud veel üks turismivalkdonna projekt, kuid hetkel ei ole veel kinnitust, kas osalise rahastusega on võimalik seda projekti ellu viia või mitte.

Põhifookus Lääne-Viru maakonnas on turismivalkdonna suunal, kus Rakvere Vallimägi muutub Rakvere linnaruumi osaks ning kaasaegseks kontserdipaigaks ning uue põneva objektina luuakse Arknasse tervise ja agroturismi teemapark. Nende projektide mõjul oodatakse piirkonda nii sise- kui välisturiste. Näiteks Arkna mõisas luuakse avamisjärgselt 20 uut töökohta ning ollakse valmis vastu võtma ca 33 000 külastajat aastas.

**Lääne-Virumaa**

Turismiprojektid:

**Rakvere Vallimäele kavandatud Laululava kompleksi väljaehitamine**

Toetuse suurus: 2 455 650 eurot

Toetuse abil on kavas rajada Rakvere vallimäele kaasaegne unikaalne esinemispaik ning vabaõhu meelelahutuskeskus erinevate sündmuste läbiviimiseks.

Kontaktisik: Marko Torm, e-post: marko.torm@rakvere.ee, tel: 53364289

**Arkna Tervise ja Agroturismi Teemapargi rajamine**

Toetuse suurus: 1 640 500 eurot

Toetuse abil on kavas kujundada Arkna Tervise- ja Agroturismi Teemapargist rahvusvaheliselt konkurentsivõimeline reisisihtkoht, kuhu tullakse nautima ruumikat tervise- ja agroturismi teemaparki, kus põimuvad omavahel tervislikkus, agroturism, ajaloolisus, innovatsioon ja tootmine, kultuur ja puhkus. Tutvustatakse Eesti loodust, loodusravi, maaelu ning pärimusi. Teemapark hõlmab omavahel funktsionaalselt seotud objekte: Ravimtaimede maja, Meistrite keskust, puutöökoda, sepikoda, Galeriimaja, Meemaja, heinaküüni.

Kontaktisik: Olle Saare, e-post: olle.saare@arkna.ee, tel: 5168222

Linnasüdamed:

**Rakvere Pika tänava kui atraktiivse linnaruumi arendamine I etapp**

Toetuse suurus: 1 986 911,54 eurot

Toetuse abil on kavas rekonstrueerida Rakvere ajalooline vanalinna peatänav Pikk tänav kaasaegseks jalakäijatesõbralikuks promenaadiks, mis ühendab moodsat linnakeskust Rakvere peamise vaatamisväärsuse vallimäega. Projekti abil tekib Rakverre aktiivne meelelahutus- ja kaubatänav, mis on atraktiivne nii kohalikule elanikule kui linna külalisele ning on oluline tõukejõud kohaliku ettevõtlusmaastiku elavdamisel.

Kontaktisik: Marko Torm, e-post: marko.torm@rakvere.ee, tel: 53364289

Keskuste ja tagamaa vaheliste ühenduste arendamise projektid:

**Sõmeru-Näpi kergliiklustee rajamine**

Toetuse suurus: 392 773,10 eurot

Toetuse abil ühendatakse Näpi ja Sõmeru alevike vaheline ala ning rajatakse 2,4 km valgustatud kergliiklusteed ühendamaks olemaolevad kergliiklusteed ühtseks võrgustikuks. Projekti tulemusena paraneb Sõmeru, Näpi, Roodevälja ja Ussimäe külade elanike juurdepääs töökohtadele ning avalikele teenustele.

Kontaktisik: Maido Nõlvak, e-post: maido@rakverevald.ee, tel: 32 95944

**PÄRNUMAA**

Pärnu maakonnas toetatakse 3 turismivalkdonna projekti, 3 tööstusala, 1 inkubatsioonivõimaluste väljaarendamise ja 1 keskus-tagama ühendamise projekti kogusummas 3, miljonit eurot. Pärnu maakonnas on taaskord tugev fookus tööstusalade väljaehitamisel, mille käigus rajatakse 2 uut tööstusala (Paikuse Rukkilille tööstusala ja Sauga tööstuspark) nende juba ainult nende kahe projekti tulemusel oodatakse 2023 aastaks 230 uue töökoha lisandumist. Lisaks toetame Pärnus Kase tänava ühendamist Ehitajate teega, et tagada juurdepääs Metsä Wood uuele kasevineeritehasele, mis on hea näide, kuidas erinevate toetuste abil tekib sünergia Eestisse välisinvesteeringute toomiseks.

Turismiprojektid:

**Pernova Loodusmaja tervikliku turismiatraktsiooni väljaarendamine, külastuskeskuse elavdamine ja koostöövõrgustiku käivitamine**

Toetuse suurus 216 848,60 eurot

Toetuse abil on kavas arendada välja Pernova Loodusmaja uued ja atraktiivsed tooted ja teenused, moodustatakse koostöövõrgustik piirkonna teiste turismiasjalistega tervikpakettide loomiseks ja turismisihtkoha tutvustamiseks. Projekti tulemusena pakub Pernova Loodusmaja nii lastele kui täiskasvanuile mõeldud põnevaid virtuaalreaalsuse elamusi ja interaktiivseid esitlusi. Täismahus käivituvas 360° panoraamvaatega 4K tehnikal põhinevas planetaariumis toimuvad seansid koos planetaristi selgitustega.

Kontaktisik: Kaire Mertsin, kaire.mertsin@pernova.ee, 5569 7597

**Pärnu rannaalale ligipääsetavuse parendamine ning ettevõtluse infrastruktuuri arendamine**

Toetuse suurus 298 610,10 eurot

Projekti tulemusel rajatakse 463 m pikkune peamiselt puidust, kohati vaiadele ehitatud ühendustee, mis ühendab Rannaparki muuli äärest supelrannaga ning mis saab ühenduse olemasolevalt asfaltkattega teelt. Seeläbi parandatakse aastaringset juurdepääsu ajaloolisele Pärnu muulile ning võimaldatakse ka suvist, hetkel ülekoormatud rannaala 1/3 võrra laiendada. Jõe kaldalt muulini viib täna looduslik rada, mis on kohati liigniiske ja ligipääs muulile ja muuliga külgnevale liivasele rannaalale ei ole alati võimalik. Juurdepääs võimaldab Pärnu randa mahutada kuni 5000 külastajat rohkem päevas.

Kontaktisik: Anneli Lepp, Anneli.lepp@lv.parnu.ee, 4448 361

**Muuseumraudtee taristu**

Toetuse suurus 23 749,00 eurot

Toetuse abil on kavas korrastada Eesti vanim töötav kitsarööpmeline auruvedur, mille tulemusena muutub MTÜ Eesti Muuseumraudteed senisest atraktiivsemaks. Projekti tulemusena taastatakse samuti aurupäevade traditsioon, mille eelduseks on auruveduri taastamine.

Kontaktisik: Mehis Helme, museumrail@suhtlus.ee, 527 2584

Tööstus- ja ettevõtlusalad:

**Paikuse valla Rukkilille tööstusküla**

Toetuse suurus 776 735,56 eurot

Projekti raames rajatakse Paikusele ettevõtlusala, mis loob eeldused ettevõtlusaktiivsuse ja tööhõive suurenemiseks ning majandusaktiivsuse kasvuks.

Kontaktisik: Kuno Erkmann, e-post: kuno.erkmann@parnu.ee, tel: 4448200

**Põhimaantee nr 4 Tallinn-Pärnu-Ikla ja riigimaantee nr 19342 Reiu tee ristmiku väljaehitamine**

Toetuse suurus 183 358,60 eurot

Projekti raamesehitada välja põhimaantee nr 4 Tallinn – Pärnu – Ikla ja riigimaantee nr 19342 Reiu tee ristmik, mis tagab turvalise ligipääsu arendatavale ettevõtlusalale. Projekti käigus ehitatakse ettevõtlusalale suunduv tee 800 m ulatuses laiemaks, sõiduradade vahele paigutatakse barjäär, et takistada ebaturvalist vasakpöörde tegemist ning ehitatakse välja jalakäijate ülekäigukoht koos ohutussaarega. Projekti tulemusena paraneb turvaline juurdepääs ettevõtlusalale.

Kontaktisik: Andris Pētersons, e-post: petersons\_andris@inbox.lv, tel: 5300 3960

**Sauga tehnopargi väljaarendamine**

Toetuse suurus: 699 981,63 eurot.

Toetuse abil on kavas rajada 10 uue ettevõtluskrundi jaoks vajalikud kommunikatsioonid (ühisvee- ja kanalisatsioonivärk, sadeveekanalisatsioon) ja juurdepääsutee koos kergliiklustee ja tänavavalgustustega.

Kontaktisik: Jüri Puust, jyri@sauga.ee , tel. 442 0739.

**Ettevõtluskeskkonna taristu parendamine - Kase tänava ühendamine Ehitajate teega.**

Toetuse suurus: 399 907,15 eurot.

Toetuse abil on kavas Niidu tööstusalal rajada teelõik mis ühendab Kase tn ja Ehitajate tee, et tagada tööstusalale asuvate ettevõtete paremad liiklemistingimused.

Kontaktisik: Aare Raev, aare.raev@lv.parnu.ee , tel: 444 8360.

Inkubatsiooni ja tootearendusvõimaluste väljaarendamine

**Pärnumaa Ettevõtlusinkubaatori käivitamine**

Toetuse suurus 199 976,61

Projekti raames rajatakse Pärnu linna südamesse ettevõtlus- ja inkubatsioonikeskus – arendatakse välja inkubaatori inkubatsiooni- ja tugiteenused ning remonditakse kuni 20 inkubanti mahutav hoone.

Projekti tulemusena on Pärnumaale tekkinud ettevõtlust soosiv, loov ja sünergiline keskkond, kus saavad tekkida uued innovaatilised ideed ja tooted. Selle tulemusena suureneb Pärnumaa ettevõtlusaktiivsus ning luuakse uusi töökohti, tööealine elanikkond eelistab töötada Pärnumaal.

Kontaktisik: Teet Kurs, e-post: teet@peak.ee, tel: 505 0171

Keskuste ja tagamaa vaheliste ühenduste arendamise projektid:

**Bussipeatuste taristu – Pärnumaa bussiterminalide võrgustik**

Toetuse suurus 503 200 eurot

Pärnumaale rajatakse 7 uut bussiterminali ja Vändra alevi bussijaam kaasajastatakse. Koos 2018.a. valmiva Pärnu keskterminaliga moodustub bussiterminalide võrgustik. Universaalselt disainitud terminalid tagavad sõitjatele parema ja ühetaolise juurdepääsu bussidele, sh erivajadustega inimestele ja asulates, kus Pärnu - Lelle vahelist rongi hakkab asendama buss. Tagatakse jalgrataste turvaline hoiustamine, mis aitab lahendada kodu ja bussipeatuse vahelist nn. „viimase miili“ liikumist.

Kontaktisik: Taimo Tammeleht, taimo@pytk.ee , 447 9725

**RAPLAMAA**

Rapla maakonna toetused lähevad kolme ettevõtlusala arendamiseks kogusummas 2,5 miljonit eurot. Järvakandi ja Kohila tööstusalade puhul lahendatakse projektide raames ära olulised kitsaskohad raskeveokitega aladele juurdepääsu saamiseks ning Orgitale rajatakse uus tööstusala, mis loob eeldused ca 140 uue töökoha loomiseks.

**Järvakandi tööstuspargi arendamine**

Toetuse suurus 1 280 544,55 eurot

Toetuse abil on kavas likvideerida tööstusala infrastruktuuri kitsaskoht teedevõrgu osa renoveerimisega ning valgustamisega: renoveeritakse Saeveski, Vana-Asula ja Vana-Asula põik tänavad ning Lauavälja tänav ja Tupiku tee, paigaldatakse puuduv tänavavalgustus ning rajatakse kõnnitee Vana-Asula tänava lõigule.

Kontaktisik: Katrin Kuum, katrin.kuum@kehtna.ee, tel. 489 4717

**Ligipääsutee rekonstrueerimine Kohila tööstusaladele ja töökohtadele**

Toetuse suurus 590 895,11 eurot

Toetuse abil on kavas Härjaoja tee rekonstrueerimine ja valgustusega kergtee rajamine. Härjaoja tee rekonstrueerimine on vajalik Kohila tööstusalade Läti-suunalise kaubaveo Kohila aleviku ümbersõidu lühemaks ja turvalisemaks muutmiseks ning lahendab olulise kitsaskoha ligi 18 ettevõtte jaoks, kus on kokku ca 600 töötajat.

Kontaktisik: Heiki Hepner, heiki.hepner@kohila.ee, tel. 489 4761

**Orgita ettevõtlusala - logistika ja tööstuspark**

Toetuse suurus on: 674 998,20 eurot

Toetuse abil on kavas välja arendada kõikide kommunikatsioonidega varustatud ettevõtlusala, kus on 16 hoonestatavat kinnistut, kogupinnaga 68 638m2 ning juurdepääsutee tööstuspargi alale (sh kiirusmuute rada Tallinna-Pärnu maanteelt).

Kontaktisik: Allan Kool, kool.allan@gmail.com, tel 551 5130.

**SAAREMAA**

Saare maakonnas saab toetuse 2 turismiprojekti ja 2 tööstusala kogusummas ca 1,1 miljonit eurot.

Mõlemad Saaremaa turismiprojektid on mõlemad tuntud turismimagnetid, mis arendavad edasi olemasolevat külastuskeskkonda, et hoida Saaremaal viibivaid külastajaid pikemalt piirkonnas ning annavad seeläbi võimaluse ka piirkonna ettevõtjatel pakkuda täiendavalt erinevaid teenused (nt toitlustus- ja majutusteenused).

Turismiprojektid:

**Kuressaare kindluse kui turismiobjekti arendamine**

Toetuse suurus 626 152,07 eurot

Projekti tulemusena muutub Kuressaare kindluse ja Saaremaa muuseumi sisu kaasaegsemaks, nauditavamaks ja arusaadavamaks erinevatele külastajate gruppidele. Projekt koosneb kahest tegevuste kogumist. Esiteks kindluse kui rekreatiivse keskuse arendamine. Projektiga tagatakse külastajatele parem juurdepääse kindlusele ja luuakse uued meelelahutusatraktsioonid. Projekti teiseks eesmärgiks on Kuressaare kindluse ajaloolise teemapargi väljaarendamine, kus eksponeeritakse kindluse erinevaid etappe.

Kontaktisik: Rita Valge rita@muuseum.tt.ee , 514 5558

**Sõrve tuletorni avamine külastajaile EV 100 aastapäeval!**

Toetuse suurus 111 629,14 eurot.

Projekti eesmärgiks on Saaremaal Sõrve säärel asuva Sõrve tuletorni külastajatele avamine. Projekti käigus renoveeritakse ning kohandatakse külastuste võimaldamiseks ning ohutuks muutmiseks Sõrve tuletorn ning luuakse tuletorni ja tema ajalugu tutvustav ekspositsioon. Tuletorn on kavas külastajatele avada Eesti Vabariigi 100. aastapäeval aastal 2018.

Kontaktisik: Andro Roosileht, sorvetuletorn@gmail.com, 5647 2104

Tööstus- ja ettevõtlusalade juurde ettevõtlusele vajaliku avaliku tugitaristu rajamise projekt:

**Oti tööstusala arendus**

Toetuse suurus 199 999,90 eurot

Projekti raames lahendatakse Oti ettevõtlusala kitsaskoht, rekonstrueeritakse juurdepääsuteed.

Kontaktisik: Viljar Rei, e-post: viljar.rei@kingligrupp.com, tel: 517 7621

**Muhu valla Liiva keskuse ettevõtlusala arendamine**

Toetuse suurus 198 113,75 eurot

Projekti raames arendatakse välja Muhu valla Liiva keskuse 5 500 m² suurune ettevõtlusala.

Kontaktisik: Raido Liitmäe, e-post: raido.liitmae@muhu.ee, tel: 453 0670

**VÕRUMAA**

Võru maakonnas saab toetuse 4 turismiprojekti, 1 tööstusala ja 1 keskuste ja tagamaa ühenduste väljaarendamise projekt kogusummas ca 2,8 miljonit eurot.

Võru maakonnas toetatakse mitmete oluliste turismiobjektide edasiarendamist nagu näiteks Suure Munamäe vaatetormi uuendamine ning Haanja puhke- ja spordikeskuse väljaarendamine aastaringseks spordi-, turismi- ja puhkekeskuseks. Haanja keskuse väljarändamine annab võimaluse ka Haanjas pakkuda konkurentsivõimelisi rahvusvaheliselt konkurentsivõimelisi treeningtingimusi, et seeläbi tuua siia ka täiendavaid treeninglaagrite huvilisi nii Eestist kui välisriikidest.

Turismiprojektid:

**Suure Munamäe, kui rahvusvahelise tähtsusega turismiatraktsiooni arendamine**

Toetuse suurus 425 324,39 eurot

Toetuse abil on kavas uuendada Baltikumi kõrgeim tipp, rahvuslik sümbol Suur Munamägi koos funktsionalistliku arhitektuuripärandina rahvusvahelise kaitse all oleva vaatetorniga. Valmib uudne siseekspositsioon, luuakse helindatud valgusinstallatsioonid, uueneb sisekujundus, lisanduvad väliekspositsioon ja laste mängualad.

Kontaktisik: Mailis Koger, mailis@rauge.ee, 5305 5555

**Rõuge Ööbikuoru turismimaastiku arendus**

Toetuse suurus 383 350,00 eurot

Toetuse abil on kavas Rõuge Ööbikuoru arendamine terviklikuks turismikompleksiks. Selleks seotakse omavahel objektid radade, sildade, paviljonide, valgustuse, haljastuse, lasteala jm väikeobjektidega ning sise- ja välisnäituste lisamisega. Atraktiivne külastustaristu uute tegevustega mitmekesistab piirkonna turismitooteid suunatuna aktiiv- ja pereturismi segmendile. Eristuv ja elamuslik maastikukujundus on omaette külastusmotiiviks ning suurendab külastusi madalhooajal.

Kontaktisik: Mailis Koger, mailis@rauge.ee, 5305 5555

**Haanja puhke- ja spordikeskuse väljaarendamine aastaringseks spordi-, turismi- ja puhkekeskuseks**

Toetuse suurus: 1 511 123,98 eurot

Haanja tervise- ja puhkekeskuse kui aastaringselt atraktiivseid tegevusvõimalusi pakkuva keskuse edasiarendamine. Projekti tegevuseks on Haanja puhke- ja spordikeskuse kergliiklustee, lasketiiru stardi- ja finišiala laienduse, tehislumetootmise pumplahoone, kõrgsurvetorustiku ja asfaldiplatsi ehitustööd ning valgustuse rajamine rullirajal.

Kontaktisik: Mailis Koger, mailis@rauge.ee, 5305 5555

**Teemapargi Liikluslinn arendamine**

Toetuse suurus 189 608,93 eurot

Toetuse abil saab Liikluslinn aastaringselt külastatava atraktsioonide maja, kus asuvad libeda- ja pimedasõidurada ning temaatiline õppeklass. Atraktsioonid on ühtaegu seikluslikud-mängulised kui ka õpetlikud, suunatud lastega peredele.

Kontaktisik: Aivo Värton, noiariik@gmail.com, tel: 53 332253

Tööstus- ja ettevõtlusalad:

**Kobela tööstusalaga piirneva taristu rekonstrueerimine**

Toetuse suurus 217 849,09 eurot

Toetuse abil on kavas rekonstrueerida 550 meetri pikkune teelõik koos tänavavalgustusega, eesmärgiga parendatakse Kobela alevikus Lusti teega piirnevate nii olemasolevate kui ka uute ettevõttete liiklemistingimusi.

Kontaktisik: Kurmet Müürsepp, kurmet@antsla.ee, tel: 517 9213

Keskuste ja tagamaa vaheliste ühenduste arendamise projektid:

**Osula-Varese kergliiklustee rajamine**

Toetuse suurus 165 000 eurot

Toetuse abil rajatakse 3,5 km pikkune kergliiklustee Osula ja Varese külade vahele. Projekti tulemusena paraneb piirkonna elanike juurdepääs töökohtadele ja avalikele teenustele, samuti aitab kergtee kaasa liiklusohutuse paranemisele.

Kontaktisik: Aare Hollo, aare@voruvald.ee, tel: 50 63 254